\NormalFont\ShortTitle{2 ZONE}

{\MTB SA LETA VINA RUA TE

\par }{\MT ZONE

\par }{\IMT Sa Vinabakala

\par }{\IP Sa leta vina rua te Zone hie si e Zone, sa koimata pa ekelesia telena si kuberia. Ta kubere la si asa koa sa ekelesia sapu ta pozae na barikaleqe, meke koa rina tiena sa ekelesia sapu ta pozae na tuna sa barikaleqe. Sa inavoso papakana hie si na tinepa koa rina tiena sa ekelesia pude koa varivari tatarue, meke na vina balau pude lopu luli sari na tie tarae kokohadi, meke sari na vina tumatumae seadi.

\par }{\IOT Sari na Ṉati Pinaqapaqahana sa Leta

\par }{\IO Zinama qinetuqetu. Vesi 1-3

\par }{\IO Sa tataru si na ṉati tiṉitoṉa. Vesi 4-6

\par }{\IO Vina balau koa rina vina tumatumae seadi. Vesi 7-11

\par }{\IO Tinukuna sa leta. Vesi 12-13



\par }\OneChap {\SH Zinama Tuketukele
\par }
{\PP \VerseOne{1}Arau na koimata pa ekelesia si kubere atu nia sa leta hie koa goi na barikaleqe ta vizatamu meke sari na tumu pa qua tataru hinokara koa gamu. Meke lopu arau mo, ba sari doduru pu gilania sa hinokara, ba tataruni gamu tugo.

\VS{2}Sina sa hinokara si koa koa gita kamahire, meke kote koa hola koa gita ninae rane.

\VS{3}Mani poni gita sa Tamasa sa Tamada, meke se Zisu Karisito sa Tuna, sa tataru variharupi, sa tataru variva taleosae, meke sa binule. Mada tagoi si hire pa tataru na hinokara.


\par }{\SH Sa Hinokara meke sa Tataru
\par }
{\PP \VS{4}Qetu hola si rau sipu gilania rau sapu kaiqa tiena sa mua ekelesia si va tabea meke tavete lulia sa hinokara, gua puta tugo sa tinarae hinokara sapu ele vagia gita koasa Tamasa sa Tamada.

\VS{5}Tepa gamu rau si gamu na tiena sa ekelesia, mada koa vari tatarue. Lopu na tinarae vaqura si kubere atu nia rau hie, ba sapu ele avosia mo gita pa pinodalaena.\XREF{*}{{\XO 1:5 }{\XT{Zn 13:34, 15:12,17
}}}

\VS{6}Meke hie tugo sa tataru: pude mada va tabei na tavete luli gita sari na Tinarae te Tamasa. Meke hiera tugo sa tinarae sapu ele ta vatu koa gamu pa pinodalaena; pude mi koa vari tatarue.


\par }{\PP \VS{7}Ura soku sari na tie sekesekei saripu lopu va hinokaria sapu Zisu Karisito si ta evaṉae tie sapu koa ia masa na ehara, si ele vura la pa doduruna sa kasia popoa. Sari na tie sekesekei gugua arini si gua na kana te Karisito.

\VS{8}Ke mi kopu puleni gamu si gamu, pude lopu kaqu murimuri palae sari na tinavete leadi, pu ele evaṉi gita, pude boka vagia gamu sa mia pinia madoduraena.

\VS{9}Sa tie sapu lopu tagoa sa vina tumatumae te Karisito, ba votikaena sa nana vina tumatumae, si lopu tagoa sa sa Tamasa, ba sa tie sapu tagoa sa vina tumatumaena e Karisito, si tagoa sa sa Tamana meke sa Tuna.

\VS{10}Be atu koa gamu si keke tie meke lopu va tumatumae nia sa sa hinokara pa guguana Karisito, si mi lopu va kamoa na hapahapa nia pa mia vetu.

\VS{11}Asa sapu va kamoa si somana ni tugo sa sari nana tinavete kaleadi.


\par }{\SH Sari na Zinama Vina Betobeto te Zone
\par }
{\PP \VS{12}Soku ginugua si hiva tozi atu ni rau koa gamu, ba lopu hiva kuberi rau pa leta. Ba rovea rau sapu kote atu soti telequ koa gamu si rau pude mada vari vivinei soti ni teleda si hire, pude boka gorevura valeana sa nada qinetuqetu.

\VS{13}Sari na tasimia koe Karisito pa ekelesia tani si garunu atu nia sa dia tataru koa gamu.


\par }